**Указания и задания за курсов проект по BAEB003D Принципи на микроикономиката**

Всеки от студентите може да избере един от двата предложени варианта на курсов проект. Всеки вариант се състои от две задания – задача и казус. При избор на даден вариант, студентът трябва да реши и двете задания, за да получи оценка от този компонент. Не се допуска комбиниране на заданията от двата предложени варианта. Решението на задание 2 не трябва да надвишава 4 страници.

**Вариант 1:**

**Задание 1:** Дадена книгоиздателска фирма има пълните права да издаде последния роман на нашумял автор. Тя трябва да реши колко броя от романа да пусне на пазара и на каква цена. Книгоиздателската къща трябва да плати 1,000,000 лева на автора, а пределните разходи на фирмата, за да издаде още едно копие от книгата, са едни и същи независимо от количеството и възлизат на 5 лева/брой.

А. Изчислете общите приходи, общите разходи, пределните разходи и приходи, средните разходи и печалбата на фирмата при всяко количество.

|  |  |  |  |  |  |  |  |
| --- | --- | --- | --- | --- | --- | --- | --- |
| **Цена** | **Количество** | **Общи приходи** | **Пределни приходи** | **Средни разходи** | **Пределни разходи** | **Общи разходи** | **Печалба** |
| 50 | 0 |  |  |  |  |  |  |
| 45 | 100,000 |  |  |  |  |  |  |
| 40 | 200,000 |  |  |  |  |  |  |
| 35 | 300,000 |  |  |  |  |  |  |
| 30 | 400,000 |  |  |  |  |  |  |
| 25 | 500,000 |  |  |  |  |  |  |
| 20 | 600,000 |  |  |  |  |  |  |
| 15 | 700,000 |  |  |  |  |  |  |
| 10 | 800,000 |  |  |  |  |  |  |
| 5 | 900,000 |  |  |  |  |  |  |
| 0 | 1,000,000 |  |  |  |  |  |  |

**Печалба, лв**

**3,000,000.00 лв.**

**6,000,000.00 лв.**

**8,000,000.00 лв.**

**9,000,000.00 лв.**

**9,000,000.00 лв.**

**8,000,000.00 лв.**

**6,000,000.00 лв.**

**3,000,000.00 лв.**

**- 1,000,000.00 лв.**

**- 6,000,000.00 лв.**

B. Начертайте графика, която отразява кривата на търсенето, средните и пределните разходи и пределните приходи. Анализирайте тяхното разположение и форма.

C. При какво количество фирмата максимизира печалбата си? Защо?

**Задание 2 (***Задължително трябва да включва пример от реалността по избор на студента***):** Актуалност на понятието „естествен монопол” – определение на понятието „естествен” монопол и анализ на причините за наличието на „естествени” монополи; анализ на предпоставките за съществуване на естествени монополи днес на база конкретен пример.

**Вариант 2:**

**Задание 1:** На даден съвършено конкурентен пазар има 100 фирми. Тези фирми попадат в три категории в зависимост от разходите, които правят за производство. Пределните разходи на всяка група са посочени в таблицата по-долу.

|  |  |  |  |
| --- | --- | --- | --- |
| **Брой продукти** | **Пределни разходи на категория 1 (40 фирми)** | **Пределни разходи на категория 2 (30 фирми)** | **Пределни разходи на категория 3 (30 фирми)** |
| 1 | 20 | 40 | 20 |
| 2 | 25 | 45 | 30 |
| 3 | 30 | 50 | 40 |
| 4 | 35 | 55 | 50 |
| 5 | 40 | 60 | 60 |
| 6 | 45 | 65 | 70 |
| 7 | 50 | 70 | 80 |
| 8 | 60 | 75 | 90 |
| 9 | 70 | 80 | 100 |
| 10 | 80 | 85 | 110 |
| 11 | 90 | 90 | 120 |

А. Колко би произвеждала фирма от категория 1 при установена цена на пазара от 40 лева/брой?

В. Колко би било общото предлагане на фирмите от категория 2 при цена 80 лева/брой?

С. Колко би било общото пазарно предлагане при цена 50 лева/брой?

D. Определете предлаганото количество в този сектор при всяко от посочените ценови равнища в таблицата по-долу:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Цена (P)** | 20 | 30 | 40 | 50 | 60 | 70 | 80 | 90 |
| **Предлагано количество (Q)** |  |  |  |  |  |  |  |  |

Е. Да приемем, че търсеното количество на този пазар се определя от функцията Qd= 1100 – 5P. Попълнете таблицата:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Цена (P)** | 20 | 30 | 40 | 50 | 60 | 70 | 80 | 90 |
| **Търсено количество (Q)** |  |  |  |  |  |  |  |  |

**Задание 2:** Съвременни картели – ОПЕК: има ли картел на пазара на петрол?